زي ما الصبّاح قدر يصنع حلم الجنة لأتباعه
قدر يصنع أبشع كوابيس جهنم لأعدؤه
حسن القوي الفذ
أنا اللي بحبك
لازم أكون أقرب ليك من نفسك
اللي قدر يوسوس في عقلك ويلعب في أحلامك
دخل عقل يحيى وتلاعب بيه
أنا هيفضل غرضي دايمًا إني أدخلك الجنة
وهبذل كل طاقتي إني أدخلهالك يا يحيى
يحيى كان داخل القلعة يقتل حسن
لكنه أصبح تابع ومقاتل لحسن
الدعاة مش متطمنين للإتنين اللي دخلوا معاك
مهمتك متابعتهم
ورفع تقرير مفصّل ليّا
وبصاص على رفاقه وأخواته
أمر سيدنا
سليمان طيفور
مع الوقت
العداء أبتدى يزيد من برزك وزيد
احفظ لسانك يا زيد!
سيدنا الصبّاح مش مجنون
لمّا يجمع بيني وبينه ويتفرج علينا وهو مبتسم يبقى مجنون
غيرة أخوة يوسف دخلت جوة قلوبهم
والشر الموجود من الأول
أبتدى يخرج
حسن بيتلاعب بالكل
زي قِطَع على رقعة شطرنج
البنت اللي تعرف يحيى إسمها إيه؟
نورهان
أنا هقتلها طبعًا
بس قولت أبلغك الأول
لا
تفضل عايشة
هتفضل عايشة؟
ليه؟
سيدنا أمَر بكده؟
ألينار
من إمتى في أسئلة؟
أنا بس محتاجة أفهم
عينيك عليها
وتنتظري الأوامر
حاضر
غرام ألينار والقائد برزك
قصة مثيرة تتحكي
غرام في القلعة
هو المثير فعلًا تجاوزك في الكلام معايا
أرجو إنك تلزم حدودك
أنا شخص متسامح
وأقدر أفهم العواطف والحب
للأسف
الكلام اللي أنت بتقوله ميدلش إنك فاهم في الحاجات دي
أنا بأدي عملي ومهمتي
بنقل معلومات
وبستقبل أوامر مولانا منه
والسيد زيد بن سيحون
بيعطلني في هواجسه اللي ماتخصنيش
يعني قلبك مايقبلش إنه يكون مسكني
قلبي؟
أنت تعرف عني إيه عشان تتكلم عن قلبي؟
أنت ماتعرفنيش
لو كنت تعرفني كويس
كنت عرفت إني من غير قلب
الكلمة دي نسيتها من زمان
عن إذنك
هيقبل
هيقبل أكيد
يحيى
هو احنا دخلنا القلعة ليه؟
عشان نبقى من مطيعين الصبّاح؟
مولانا أعزه الله
أومال دخلنا ليه؟
أنت خلاص يا يحيى
الأوهام خدتك وحسن الصبّاح لعب في عقلك
بس احنا هنكمل
ومن غيرك
خلي بالكم
لو فضلتم مكملين في طريقكم ده،
أنا اللي هبلغ عنكم
لأن ده اللي طلبوه مني
جواك شيء عايز تقوله يا زيد
ليّا طلب عند سيدنا
زيد بن سيحون يطلب من غير إذن
عايز أتزوج
تتزوج
إيه؟
وكأني بطلب حاجة عجيبة
لأ هو مش طلب عجيب، لكن...
ماكنتش أتوقع منك هذا الطلب
مين العروسة؟
مفيش ستات في قلعة آلموت تصلح للزواج
مفيش غير الحور العين
ودول مش للزواج يا زيد
ألينار
مدربة الحوريات
ألينار؟
عايز تهدم نظام اتعمل بعناية
في قلعة آلموت؟
بس هي مش من الحوريات
مسئولة عنهم
وأنا عايزها
أعتقد إنك عارف إن طلبك مرفوض
ليه؟
المفروض إنك عارف الإجابة
الغريبة إنك بتسأل
زواجي منها مش هيغير حاجة من...
أنا
أنا اللي أقول إذا كان هيغير ولّا لا
أنت طلبت طلب
وأنا رفضته
أعيش راهب يعني في قلعة آلموت
تعيش بقيمتك
تعيش وأنت عارف ومدرك مسئولية إنك تابع حسن الصبّاح الأول
ولو موضوع الزواج ده مهم أوي بالنسبالك
استنى لما نشن حرب
ويكون في سبايا
وساعتها أنا بنفسي اللي هاختارلك العروسة
زيد
رغباتك كترت
وكلها رغبات لا تليق بداعية مؤمن
فخد بالك مني واحذرني
مكانك
الخروج بإذن
بعد إذن سيدنا
حاول تكتر من جلسات التأمل والقراية والصوم
وحاول تقلل الأكل
عشان روحك تصفى وتشبع وتسمع
تقدر تمشي
تعالى هنا
ماتخرجش وماتحضرش مجلسه
أنتِ اللي بتكرهيه.
ده قتل أخوك وهيقتلك
أخويا غلط
وأنا مش هغلط زيه
لأ
حتى لو ماغلطتش هيقتلك
ده مجنون وهيقتلنا كلنا
مش مجنون
هو الإمام وبيعمل الأصلح
ده مخادع
وبيخدع كل الناس
بشوفه ساعات طيب
وبيقرأ في المصحف وبيبكي
بيبكي من كتر ذنوبه
ده خشوع
لو هتروحله
يبقى أنا مش أمك
أنا كده محتار بينكم
اختار
مين المجرم اللي قتل إبنه؟
حسن الصبّاح
مين الشيطان القلعة؟
حسن الصبّاح
في شخص بيقول إنه صديق لعمر الخيام
طالب يقابل مولانا الوزير
هاته
صديق عمر الخيام، أنا إسمي صهبان، هو عارف
أعز الله مولانا الوزير
تخيل يا مولاي
رايح أزور صاحبي عمر الخيام في السجن
يشتموني ويضربوني
فقولت إعمل إيه بقى!
أجي لوزير السلطنة
ياخدلي حقي ويأذنلي بالزيارة
عمر الخيام سجين خطير
مجرد طلبك لزيارته يعرضك أنت شخصيًا للسجن
عمر الخيام خطير!
ده كان بيروح بلاط السلطان
قلبتوا عليه ليه؟
بسبب عناده
عمومًا أنا حذرتك
لو مُصِر تروح تزوره ممكن أبعتك عنده دلوقتي تونسه في زنزانته وماتروحش
ماروّحش ليه يا مولاي؟
أنا كنت عايز بس أروح أزوره عشان العيش والملح
لكن هتسجن ليه أنا؟
اسمع
أنا عايزك تقولي الناس اللي بتخش عندك الحمام تليفهم
أغلب الموضوعات اللي بيتكلموا فيها الأيام دي إيه؟
رغي
أصل أنت عارف يا مولاي
الإنسان لازم يرغي عشان يعيش
بيرغوا في إيه؟
هو آخر مرة
مولانا السلطان
كلم مولانا الوزير، قاله إيه؟
مالك أنت ومال كلام السلطان معايا
أنت شخص سليط اللسان وقليل الأدب.
سر
كلام مولانا السلطان لوزيره سر
نفس الموضوع
كلام الحمام ما بين الزبون والبلّان
سر
يعني واحد قالع هدومه وبيليفه يا مولاي
يعني أفضحه يعني!
يا سلام
صديق حقيقي لعمر الخيام
إيه الحكمة والفلسفة دي؟
أنت لازم تتكافئ
يتجلد 80 جلدة ويروح وحمامه يتقفل شهر
أنا سليط اللسان يا مولاي
- أنا أسف يا مولاي - خده
يا مولاي أنا سليط اللسان
وكمان 80 جلدة ليه؟
أنا هموت في العشرين.
استنى يا جاندار
طب وعمر الخيام
في السجن
الى أن يطيع الأمر ويسلمنا خريطة قلعة آلموت
سجن عمر الخيام أمر مش مريح بالنسبالي
الناس هتقول إيه؟
إزاي واحد في مكانته يتسجن وفي عهدي؟
عهد مولاي هو عهد القوة
وعمر الخيام في الحقيقة شايف نفسه
وأنا بعد إذن عظمتك أُفضل إنه تتكسر نفسه المتعالية أولًا
هو في عداء شخصي بينكم؟
حاشا لله
هو مجرد تأديب لشخص شايف نفسه فوق السلطنة
التأديب مايزيدش
يا إلّا يقلب ضغينة
أمر مولاي
خلال أيام هيكون في بلاط عظمتك
يا ريت
مع إني ماظنش إنه هيبقى سعيد في بلاطنا
طول ما أنت وزيرنا
قلعة آلموت لازم يكون ليها العملة بتاعتها
مش هنفضل نتعامل بالعملات الموجودة حوالينا
لازم يكون لينا الدينار بتاعنا
نبيع ونشتري بيه
وإيه المكسب؟
قوة ومهابة
وإختلاف عن غيرنا
بس الصك مكلّف
معمل وأفران مخصوص وأعمال كتيرة
وبأعلى نسبة دهب هيكون الدينار الصبّاحي!
وعشان ده يحصل لازم نفرض جباية وجزية على كل اللي حوالينا
كل اللي يمر من عند الصليبيين الى دولة السلاجقة يدفع
والعكس
ومن دهبهم تتصك عملتنا الجديدة
أوامر سيدنا
كده الجانب المادي خلص
وعشان الميزان جوة القلعة يتعدل
لازم نهتم بالجانب الروحي للشباب الفدائي
الجانب ده محتاج تنشيط كبير
الدعاة بيقضوا معاهم كل يوم ساعة كاملة تدريبات روحية
العبادات وتهذيب النفس شيء بديهي يا زيد
إنما القراية
الفراية شيء مهم جدًا يا إبن سيحون
خلينا نبدأ بكتب إخوان الصفا
وبعدها كتاب راحة العقل للكرماني
وبعدها كتابي في الإلهيات
ده لمّا يكون المؤمن مُهيأ للأسرار
أنا اتولدت في أسرة إثنى عشرية وسط سُنة
وبعدها بقيت اسماعيلي بعقلي
وبعدها نزاري
ومازلت في تفكير ورُقَيّ
من مذهب الى مذهب
القلعة مليانة كتب مهمة
هنختار منها الفصول والمقاطع اللي تزيد من إيمان المؤمنين
عارف يا زيد
قتل ظالم واحد
شيء عظيم
والأعظم هو هدايته للمعتقداتنا
قلعة شاه ‌دژ أقرب قلعة لأصفهان
ودلوقتي صاحب القلعة بيموت
وحبيبنا هو اللي هيستولي على القلعة
القلعة دي بينها وبين أصفهان خطوات
الله اكبر
ده خبر عظيم
أي مدد يطلبوه
احنا جاهزين
إمتى؟
كله بوقته
كده نبقى وصلنا لآخر نقطة في إجتماعنا المقدس
وهي إرسال قايمة بكبار الكفار الى جهنم
احنا في حالة هدنة مع بركيروك
برزك أميد
الحارس الطيب
اللي بيصدق دايمًا في ظواهر الأمور
فك الحصار هو رجوع الحية للخلف
عشان تصحح وضعها وتهجم من تاني
إختلافنا مع أولاد ملك شاة في كل شيء
هيخلينا عرضة
إنهم يهجموا علينا كلهم مرة واحدة
خلي شباب الفدائيين يستعدوا
ويجهزوا بضربات جديدة موجعة
آن الأوان أن يدخل المختار حلم الجنة
القايمة تشمل الوزير تاج الدين، وزير دولة السلاجقة
روحي فداء صاحب مفتاح الجنة.
وفخر الدين إبن نظام الملك
فخر الدين أنا قولت مفيش خروج!
فخر الدين.
لسة بتخافي عليّا؟
طب إزاي وأنا إبن نظام الملك؟
كبر وسيطه ذاع وبقى ليه مكانة خاصة
وأكيد عايز ياخد بتار أبوه
وأظن من العدل إن احنا نوصله لوالده الى جهنم
فخر الدين كبر خلاص
وببقى موضِع ثقة الأكابر
وعندي حرس وسلاح
نامي أنتِ وماتخافيش
الحافظ هو ربنا
أنت بس
أمّن وحرّص على سلاحك
حاضر
وهيجي اليوم اللي أجيبلك فيه رأس حسن الصبّاح
وأنا حالف ليكون مخه هو عشايا
عاش مولانا صاحب مفتاح الجنة
وبعد كده مفتي أصفهان
روحي فداء صاحب مفتاح الجنة
وآخر حاجة حرق المسجد الكبير في بغداد
مسجد بغداد؟
ويقولوا أتباع الصبّاح بيحرقوا المساجد!
دي مش مساجد لله
بيقولوا فيها تعاليمنا؟
لا
بيذكروا فيها أئمتنا؟
لا
بيشتموهم
وبيقولوا علينا كفار ومارقين
إذًا حرق المسجد شيء عظيم وثوابه أعظم
والشباب اللي هيقوم بالمهمة دي هيكون ليه مكانة كبيرة جدًا
أمر مولانا
سيدنا اختاركم لمهمة مقدسة
هي المهمة الأقدس
لمؤمني قلعة آلموت
حرق مسجد بغداد
نعم
ده سؤال ولّا استنكار ولّا غضب؟
سؤال
طلب كبير ويحتاج فهم
محدش علمكم إن المؤمن في قلعة آلموت لا يسأل!
مش اعتراض يا مولانا
بس أنا وسليمان لسه ماتمتعناش
مش شرط يا طيفور
مش شرط
وهنبحث في الأمر
بس المهم مش الطاعة بس
المهم الإيمان
يعني الطاعة تكون بإقبال
وحب
وامتنان كمان بالمهمة.
واحنا كلنا حب وطاعة وامتنان
هنشوف
استعدوا
يحيى شكله بقى من أتباعه بجد يا طيفور
الوزير والمفتي وإبن نظام الملك.
ده يوم أسود في تاريخ البلاد.
فعل حسن الصبّاح
أنا مابقتش مصدق إن كل ده فعل راجل واحد
أكن كل شيطان بيعمل جريمة بننسبها لحسن الصبّاح
نفس سن الشباب الفدائي بنفس الخنجر
ونفس طريقة القتل
بنفس صرخة الموت
ده كده ممكن يكون في ألف واحد وكلهم في الآخر حسن الصبّاح
حاجة غريبة
إيه الفكرة المجنونة دي؟
أنهي عقيدة؟
وأنهي دين؟
وإيه يا مولانا المحصلة بعد رحلتك مع العلم وبعدين العزلة؟
إذا كانت الدنيا
الطريق
فأول شروط الطريق تصفية القلب عمّا سوى الله
وإيه هو مفتاح الطريق؟
الإستغراق في ذكر الله
وآخر الطريق
الفناء في معية الله
يا مولانا
دي أحوال ومقامات شريفة
والعالم زي ما أنت شايف
كله مؤامرات ودسايس وفِرَق وطوايف
فين النجاة؟
المحبة
المحبة بين الناس
المحبة هي علاج النفوس
والإستغناء عن الأنا
لأن الأنا ضنا
احفظ نفسك
ربنا يحفظ الدنيا حواليك
أنت متأكد قالولك أخرج؟
بدل ما تكون غلطان وتتأذي
الوزير قتلوه الباطنيين
والسلطان إدى أوامر بخروجك
روح بيتك ارتاح
وسامحني
أنت مقامك كبير
وأنت ذنبك إيه؟
أنا وأنت زي بعض
احنا مسجونين في سجن واحد
صهبان
حبيبي الغالي
مامنعنيش عنك
غير الضرب والتعذيب
وحشتني في سجني يا بلّان.
وأنت والله
مع إن مابيجيش من وراك غير المصايب
لكن وحشتني صحبتك المنيلة.
- إيه ده؟ - إيه؟
كانوا بيمسحوا بيك السجن؟
قدامي على الحمام اليفك
- يلّا بينا - يلّا نزل إيدك
يلّا بينا
يلّا
ندخل القلعة عشان نقتل الصبّاح
نلاقي نفسنا من جنوده اللي هيحرقوا المساجد
مش هيحصل
العاشق نسي كل شيء
نسي أبوه وأمه وبقى لعبة في إيد الصبّاح
قربي من الصباح هو اللي خلاني أعرف مكان مخدعه
هو وزيد وبرزك
وأعرف الأماكن اللي هنهرب منها
أنتم بقى بتعملوا إيه؟
شاكّين فيكم من أول لحظة!
أنت يا خاين يا مجنون
أنا مش خاين يا طيفور
بس العين علينا في كل ركن
والحيطة ليها ألف ودن
قابلوني بعد نص الليل
عشان أقولكم خطة المجنون
العمر يمضي
في يوم وليلة
كالماء في الجدول والرياح في الصحراء
لا تبكي أبدًا على حزن يومين
اليوم الذي مضى
واليوم الذي لم يأتي
بيني وبين النفس حربٌ سجال
وأنت يا رب شديد المحال
أنتظر العفو ولكنني
أخجل من علمك سوء الفعال
زيد بن سيحون دمية في إيد حسن الصبّاح
يرخي الخيط زيد يقر إنه صديق مقرب
يشد الخيط زيد بن سيحون عبد ذليل
حجر من أحجار القلعة
يطلع عليه حسن الصبّاح ويوصل للسماء
أولى بهذا القلب أن يخفق
وفي ضرام الحب أن يُحرق
ما أضيع اليوم الذي مرّ بي
من غير أن أهوى وأن أعشق
لا تحسبوا أني أخاف الزمان
أو أرهب الموت إذا الموت حان
الموت حقٌ، لست أخشى الردى
وإنما أخشى فوات الأوان
مخدع برزك في آخر الممر الخلفي ورا حجرة الغلة
مخدع حسن في المبنى المقابل لقاعة الحكم
وزيد أنا أولى بيه
احنا كده كده هنا مصيرنا القتل
لكن القتل بعد ما نقضي عليهم شهادة وشرف
طب وحرس مخادعهم؟
مخدع برزك بلا حرس
لكن مخدع حسن
عليه حوالي واحد أو إتنين
بس من أشرس جنود القلعة
دول أنا هعرف أتصرف معاهم
المهم التوقيت
دلوقتي وقت راحة
حقك علينا يا يحيى
افتكرناك خاين
نتقابل في الجنة
وصلتك المؤامرة طبعًا
وعرفت أصحابك الخونة اللي كانوا عايزين يقتلونا
فقولت تيجي تحذر زيد بن سيحون
حبيبك
الخيانة دي شيء بشع أوي يا يحيى
في الأول لما قالولي إن في تلاتة دخلوا القلعة مستنجدين بيّا
أنا شكيت
بس الحمد لله الخونة طلعوا إتنين مش تلاتة
أنت شاب مخلص جدًا يا يحيى
وأنا بحبك
تعالى معايا
إيه شعورك لما دخلت حلم الجنة يا يحيى؟
شعور فوق الوصف والخيال
أنا هنا ماعنديش حلم بيتكرر مرتين
في حلم الجنة تقدر تشوف كل الأحباب
أنت يتيم
الأب ولّا الأم؟
الإتنين
ماشوفتش أبوك رحمة الله عليه في حلم الجنة
ولا أمك
.لا
يبقى همّا أكيد في النار لأنهم مش مؤمنين
وأنت في حلم الجنة طبيعي ماتشوفهمش
أومال شوفت مين؟
اللي شفته مايتوصفش
هو ده الرد السليم يا يحيى
يا يحيى
دخلوا الخونة
أنا عمري ما عملت بيني وبين المؤمنين حارس أو حاجب يمنع بابي عنهم
أنتم أكيد مش مؤمنين
ممكن تكونوا دخلتوا القلعة بإيمان ناقص
مش عيب
العيب إن إيمانكم مايكتملش على إيدينا
وممكن تكونوا دخلتوا القلعة وأنتم مش عارفين مين هو حسن الصبّاح
ظنونكم صورتلكم إنه قاتل شرس
رغم إني راجل بسيط صاحب حق
عدم معرفتكم بحسن الصبّاح واردة
لكن لازم تتصحح
هنا ودلوقتي يا يحيى
هتعرفوا الفقير حسن الصباح اللي مايحركش قلبه إلّا لحق
ولا يكره إلا الخيانة
ألا بالحق يا يحيى
هو إيه جزاء الخيانة؟
جاوب
الرحمة
جزاء الخيانة
الرحمة
وبصفتي ولي الأمر
حكمت عليهم بالقتل مع الرحمة
والرحمة إنهم يتقتلوا بإيد صاحبهم
ها يا يحيى!
تقتل سليمان الأول ولا طيفور؟